section_heading: Ime
paragraph_text: Brod je imenovan po Hermannu von Spaunu (1833. – 1919.) koji je od 1897. bio zapovjednik Austrougarske ratne mornarice i Mornaričke sekcije k.u.k. Ministarstva rata. Spaun je odstupio s položaja 1904. godine radi protesta protiv preusmjeravanja velikoga dijela mornaričkih proračunskih sredstava kopnenoj vojsci, a položaj je preuzeo Rudolf Montecuccoli. To je bio prvi put da je neki brod Austrougarske ratne mornarice imenovan po živućoj osobi izvan obitelji Habsburga. Spaun je prisustvovao ceremoniji krštenja broda.